מייקל נורמן

מייקל נורמן (באנגלית: Michael Norman; נולד ב-3 בדצמבר 1997) הוא אתלט אמריקאי, אלוף העולם (יוג'ין 2022) ושיאן עולם באולם בעבר (2018–2024) בריצת 400 מטר. מדורג רביעי בעולם בכל הזמנים בריצה זו (43.45 שניות). נורמן הוא אחד משלושה אצנים בהיסטוריה (וייד ואן ניקרק מדרום אפריקה ופרד קרלי מארצות הברית) שירדו מ-10 שניות בריצת 100 מטר (9.86 שניות), מ-20 שניות בריצת 200 מטר (19.70 שניות) ומ-44 שניות בריצת 400 מטר (43.45 שניות). נורמן נולד בסן דייגו שבקליפורניה. אמו נויביו היא ילידת יפן שבתקופת התיכון הייתה שיאנית יפן לבנות גילה בריצת 100 מטר. היא עברה ללמוד בלוס אנג'לס ואלי קולג' שבקליפורניה שם הכירה בנבחרת האתלטיקה את מייקל נורמן האב. בתקופת לימודיו תיכון נבחר לאתלט השנה בתיכונים בארצות הברית לעונת 2014/2015 ולעונת 2015/2016. ביולי 2016 השתתף במבחנים האמריקאים לקראת אולימפיאדת ריו דה ז'ניירו, יחד עם נואה ליילס הפתיע כשהיו שני תלמידי התיכון שהעפילו לגמר ריצת 200 מטר, בריצת הגמר סיים חמישי בשיא אישי של 20.14 שניות. בהמשך החודש זכה במדליית זהב בריצת 200 מטר ובמדליית זהב בריצת שליחים 4x100 מטר באליפות העולם באתלטיקה מתחת לגיל 20 שהתקיימה בבידגושץ' שבפולין. ב-2017 החל ללמוד ולהתחרות במסגרת אוניברסיטת דרום קליפורניה, באליפות המכללות באתלטיקה באותה שנה סיים רביעי בריצת 400 מטר. במרץ זכה במדליית זהב בריצת 400 מטר באליפות המכללות באולם בשיא עולם חדש של 44.52 שניות, שיפור לשיא העולם בן ה-13 שנים של קירון קלמנט מארצות הברית (44.57 שניות). באותה אליפות זכה גם במדליית זהב יחד עם חבריו לאוניברסיטה ראיי בנג'מין, זאק שיניק וריקי מורגן, שקבעו תוצאה של 3:00.77 דקות בריצת שליחים 4X400 מטר, תוצאה טובה משיא העולם אך לא תיחשב לשיא עולם, מכיוון שעל מנת שיוכר שיא עולם בריצת שליחים, על כל הרצים להיות ממדינה אחת, ובזמן קביעת השיא ראיי בנג'מין לא היה בעל אזרחות אמריקאית. ביוני זכה במדליית זהב באליפות המכללות בריצת 400 מטר בשיא אישי ושיא מכללות חדש של 43.61 שניות ובמדליית זהב בריצת שליחים 4X400 מטר. על הישגיו במכללות זכה בגביע באוורמן. בהמשך החודש סיים במקום הראשון בתחרות ליגת היהלום בפריז בריצת 200 מטר, בשיא אישי חדש של 19.84 שניות. חודש לאחר, מכן בליגת היהלום בלוזאן, סיים במקום השני בריצת 200 מטר בתוצאה של 19.88 שניות. בתחרות שנערכה בטורנס, קליפורניה ב-20 באפריל 2019 קבע נורמן בריצת 400 מטר שיא אישי חדש של 43.45 שניות, תוצאה המדרגת אותו רביעי בכל הזמנים, ביחד עם ג'רמי וורינר. חודש לאחר מכן, בתחרות מסבב האתר העולמי שנערכה בטוקיו, ניצח בריצת 200 מטר בתוצאה של 19.84 שניות, השווה לשיאו האישי. באליפות העולם שנערכה בדוחה באוקטובר הוא סיים במקום 22 בריצת 400 מטר בתוצאה חלשה עבורו של 45.94 שניות. בשלב המוקדמות הוא קבע תוצאה של 45.00 שניות ועלה מהמקום השני. בתחרות שנערכה בטקסס ב-20 ביולי זכה נורמן בריצת 100 מטר בשיא אישי חדש ובתוצאת השנה בעולם של 9.86 שניות, מקום 18 בכל הזמנים ובכך הפך לאדם השני בהיסטוריה, אחרי וייד ואן ניקרק מדרום אפריקה, שירד מ-10 שניות בריצת 100 מטר, מ-20 שניות בריצת 200 מטר ומ-44 שניות בריצת 400 מטר. באולימפיאדת טוקיו (2020) זכה נורמן במדליית זהב בריצת שליחים 4x400 מטר ביחד עם מייקל צ'רי, ברייס דדמון וראיי בנג'מין בתוצאה של 2:55.70 דקות, לפני הולנד (2:57.18 דקות) ובוטסואנה (2:57.27 דקות). נוסף לכך, הוא סיים במקום חמישי בריצת 400 מטר בתוצאה של 44.31 שניות. באליפות העולם שנערכה ביוג'ין, אורגון ביולי 2022 זכה בשתי מדליות זהב, בריצת 400 מטר בתוצאה של 44.29 שניות, לפני קיראני ג'יימס מגרנדה (44.48 שניות) ומתיו הדסון-סמית' מהממלכה המאוחדת (44.66 שניות) ובריצת שליחים 4x400 מטר בתוצאה של 2:56.17 דקות לפני ג'מייקה (2:58.58 דקות) ובלגיה (2:58.72 דקות). ריצת 100 מטר: 9.86 שניות (2020) ריצת 200 מטר: 19.70 שניות (2019) ריצת 400 מטר: 43.45 שניות (2019) ריצת 200 מטר: 20.75 שניות (2017) ריצת 400 מטר: 44.52 שניות (2018), שיא עולם בעבר מדיה וקבצים בנושא מייקל נורמן בוויקישיתוף מייקל נורמן, ברשת החברתית אקס (טוויטר) מייקל נורמן, ברשת החברתית אינסטגרם מייקל נורמן, באתר olympedia.org מייקל נורמן, באתר התאחדות האתלטיקה הבין-לאומית מייקל נורמן באתר אוניברסיטת דרום קליפורניה USC's Michael Norman Jr. has Olympic dreams and world record aspirations, לוס אנג'לס טיימס, 20 באפריל 2018 Gatorade® National Boys Track and Field Athlete Of The Year: Michael Norman, ‏30 ביוני 2015 Gatorade® National Boys Track and Field Athlete Of The Year: Michael Norman, ‏28 ביוני 2016 Watch: 20-Year-Old Michael Norman Breaks 400 Meter Collegiate Record In 43.61, ספורטס אילוסטרייטד, 8 ביוני 2018